
VUKOVARSKO-SRIJEMSKA ŽUPANIJA
              OPĆINA JARMINA
         OPĆINSKI NAČELNIK 
KLASA: 421-01/23-02/1
UR.BROJ: 2196-16-23-02-505
Jarmina, 08. prosinca  2023. godine

Na temelju Odluke o sufinanciranja kupnje ili gradnje obiteljskih kuća mladim obiteljima na području Općine Jarmina („Službeni vjesnik“ Vukovarsko srijemske županije 10/22 ), članka  4. Pravilnika o sufinanciranju kupnje ili izgradnju kuće za mlade obitelji na području općine Jarmina („Službeni vjesnik“ Vukovarsko srijemske županije 24/23 ) i članka 45. Statuta Općine Jarmina („Službeni vjesnik“ Vukovarsko srijemske županije 5/21) općinski načelnik objavljuje 

                                                                JAVNI POZIV
za sufinanciranje kupnje ili  izgradnje kuće za mlade obitelji na području  općine Jarmina za 2022. godinu


PREDMET JAVNOG POZIVA

Predmet ovog Javnog poziva je podnošenje prijava za korištenje bespovratnih sredstava u okviru mjere sufinanciranja kupnje ili izgradnje kuće za mlade obitelji na području općine Jarmina.

VRSTA JAVNOG POZIVA

Financijska sredstva koja se dodjeljuju putem ovog Javnog poziva odnose se na sufinanciranje kupnje ili izgradnje kuće.
Ukupna planirana vrijednost Javnog poziva je 26.550,00 eura.
Općina Jarmina će sufinancirati kupnju ili izgradnju kuće  mladim obiteljima s  iznosom od 2.654,46 eura.

TKO SE MOŽE PRIJAVITI NA JAVNI POZIV

Pravo podnošenja prijave na Javni poziv odnosno korištenje bespovratnih sredstava u okviru mjere sufinanciranja kupnje ili izgradnje kuće za mlade obitelji na području općine Jarmina imaju prijavitelji koji ispunjavaju slijedeće uvjete:
· u trenutku prijave nisu stariji od 40 godina,
· prijavitelji i bračni drug i njihova djeca, nemaju u vlasništvu/suvlasništvu nekretninu pogodnu za stanovanje u tuzemstvu i inozemstvu osim kuće koja je predmet ovog Javnog poziva,
· kupljena ili izgrađena kuća je na području općine Jarmina
· nemaju duga po bilo kojoj osnovi prema Općini Jarmina,


· fizička osoba prodavatelj nekretnine ne smije biti u srodstvu s podnositeljem zahtjeva i članovima njegove obitelji do trećeg nasljednog reda u smislu Zakona o nasljeđivanju (NN br. 48/03,163/03,35/05,127/13,33/15 i 14/19) i ostalim članovima kućanstva.


DOKUMENTACIJA KOJU PODNOSITELJ PRIJAVE MORA PRILOŻITI

Prijave na Javni poziv prijavljuju se na propisanim obrascima koji su objavljeni na internetskoj stranici Općine  Jarmina   www.jarmina.hr, a sastavni su dio ovog poziva:

· Prijavnica (obrazac 1)
· Izjava o nepostojanju vlasništva nekretnine u tuzemstvu i inozemstvu (obrazac 2)
· Izjava o dvostrukom financiranju (obrazac 3)
· Izjava o privoli (obrazac 4)
· Izjava o istinitosti podataka (obrazac 5)

Uz prijavu potrebno je priložiti slijedeću dokumentaciju:
· Presliku osobne iskaznice podnositelja i svih osoba navedenih u prijavnici (za maloljetnu djecu uvjerenje o prebivalištu),
· Vjenčani list kao dokaz o sklopljenom braku,
· Presliku kupoprodajnog ugovora  ovjerenog kod javnog bilježnika ( u slučaju potpore kupnje kuće),
· zemljišno-knjižni izvadak kojim dokazuje vlasništvo nekretnine za koju se traži potpora,
· presliku izvršne uporabne dozvole ( u slučaju potpore za gradnju kuće),
· podatke o bankovnom računu podnositelja prijave,
· potvrda Općine Jarmina o nepostojanju dugovanja prema Proračunu Općine Jarmina, 
· druga dokumentacija za koju se ukaže potreba dostavljanja.

NAČIN I ROK PRIJAVE

Prijave se dostavljaju isključivo preporučeno poštom zaključno sa danom  16. prosinca 2023. godine na adresu: 
OPĆINA JARMINA
V. NAZORA 2
32280 JARMINA

s naznakom „Javni poziv za sufinanciranje kupnje ili gradnje kuće za mlade obitelji na području  Općine Jarmina za 2022. godinu- Ne otvaraj“
.
Nepotpune i nepravodobno podnesene prijave neće se razmatrati.

Svi podnositelji daju svoju izričitu suglasnost Općini Jarmina da u njoj navedene osobne  podatke prikuplja, obrađuje, objavljuje na svojoj internetskoj stranici i pohranjuje u  svrhu provedbe predmeta ovog Javnog poziva, u svrhu kontaktiranja i informiranja podnositelja prijave, kao i upoznavanja javnosti o donesenim odlukama te u svrhu sklapanja Ugovora.

NAČIN PROCJENE JAVNOG POZIVA

Sve pristigle prijave će razmatrati Povjerenstvo za provedbu postupka i odlučivanje o dodjeli potpora, koje se sastoji od 3 člana  koje imenuje općinski načelnik. 
Povjerenstvo razmatra pristigle prijave i utvrđuje prijedlog odluke i u roku 10 dana dostavlja ga općinskom načelniku.
U sklopu razmatranja prijava Povjerenstvo od prijavitelja može zatražiti pojašnjenja kao i drugu potrebnu dokumentaciju za ostvarivanje potpore.
Potpora se može ostvariti samo jedanput. Vrijednost kupljene ili izgrađene kuće mora biti veća od iznosa dodijeljene potpore.
 Podnositelj zahtjeva nema pravo na potporu ukoliko je za istu namjenu primio potpore  iz drugih izvora.
Ukoliko se utvrdi da je podnositelj zahtjeva ostvario potporu na temelju dostavljene neistinite dokumentacije ili se utvrdi da je za istu namjenu već primio potporu iz drugih izvora, dobivena sredstva mora vratiti u Proračun Općine Jarmina u roku od 15 dana od poziva za povrat te će biti isključen iz svih općinskih potpora narednih 5 godina, a ugovor koji je Općina Jarmina sklopila u dobroj vjeri temeljem neistinitih podataka će se raskinuti.

NAČIN OBJAVE REZULTATA JAVNOG POZIVA

Povjerenstvo za provedbu postupka i odlučivanje o dodjeli potpora utvrđuje prijedlog rang-liste prijavitelja koji potpisuju predsjednik i oba člana Povjerenstva.
Odluku o dodjeli potpore donosi općinski načelnik na prijedlog Povjerenstva za provedbu postupka i odlučivanje o dodjeli potpora sukladno rang-listi prijavitelja koji su ostvarili pravo na potporu.
Odluka se objavljuje na oglasnoj ploči i internetskoj stranici Općine Jarmina www.jarmina.hr. najkasnije u roku od 15 dana od njena donošenja.


POTPISIVANJE UGOVORA O FINANCIRANJU I OBVEZE KORISNIKA
	
S odabranim korisnicima potpore za sufinanciranje kupnje ili izgradnje kuće za mlade obitelji na području općine Jarmina općinski načelnik će zaključiti  ugovor o dodjeli sredstava kojim će se detaljno urediti prava i obveze korisnika sredstava.
Financijska sredstva će biti doznačena u roku i na način određen Ugovorom o dodjeli financijskih sredstava iz Javnog poziva za sufinanciranje kupnje ili izgradnje kuće za mlade obitelji na području općine Jarmina za 2022. godinu.
Općina Jarmina će sufinancirati kupnju ili izgradnju kuće pod uvjetom da vlasnik objekta već stanuje u kupljenom i izgrađenom objektu i da objekt ne proda najmanje 10 godina računajući od dana primitka novčanih sredstava.
Kao jamstvo da kupljenu ili izgrađenu kuću neće prodati u roku najmanje 10 godina,  korisnik sredstava je dužan prije zaključivanja Ugovora  Općini Jarmina dostaviti solemniziranu bjanko zadužnicu najmanje u iznosu odobrene potpore ovjerenu kod javnog bilježnika.
Unutar razdoblja od 10 godina od dana sklapanja Ugovora o dodjeli financijskih sredstava, bjanko zadužnica se može aktivirati radi povrata subvencioniranih sredstava ukoliko
korisnik ne izvršava ili ne izvrši obveze iz Ugovora o dodjeli financijskih sredstava.
 Korisniku potpore  koji je dostavio bjanko zadužnicu kao instrument osiguranja, neiskorištena bjanko zadužnica se vraća protekom 10 godina od dana ostvarenja potpore.
Korisnik koji je ostvario  pravo na dodjelu potpore je dužan u razdoblju od 10 godina, svake godine u vremenu od 1.12.-31.12. dostaviti Jedinstvenom upravnom odjelu potvrdu o prebivalištu i izvadak iz zemljišnih knjiga.

Općinski načelnik

Goran Ileković

